Rūta Miliūtė

Rūta Miliūtė (g. 1990 m. lapkričio 27 d. Kaune) – Lietuvos politikė.

2020 m. daugiamandatėje rinkimų apygardoje išrinkta į LR Seimą. Demokratų Sąjungos „Vardan Lietuvos“ frakcijos, ekonomikos komiteto narė.

 Biografija 

2009 m. baigė Kauno „Santaros“ gimnaziją. Dar mokykloje lankė debatų klubą anglų kalba. Kadangi nacionaliniai debatai vykdavo politinėmis temomis, jau tada pradėjo domėtis socialiniais mokslais. 2014 m. VU Tarptautinių santykių ir politikos mokslų institute įgijo politikos mokslų bakalauro laipsnį.

2012 m. sausio–liepos mėn. pagal „Erasmus“ mainų programą studijavo Marmaros universitete Stambule, Turkijoje; rugsėjo mėn. atliko praktiką Lietuvos radijo ir televizijos Naujienų tarnyboje; spalio–gruodžio mėn. stažavosi Liudviko fon Mizeso institute Briuselyje, Belgijoje.

2014–2015 m. dirbo dienraščio „Kauno diena“ rinkodaros vadybininke. 2015 m. rugsėjo–gruodžio mėn. dirbo AB TEO pardavimo projektų koordinatore.

2015 m. Kauno technologijos universiteto Socialinių, humanitarinių mokslų ir menų fakultete pradėjo studijuoti viešosios politikos magistro programą.

2016 m. pradėjo dirbti Lietuvos valstiečių ir žaliųjų sąjungos veiklos koordinatore.

2021 m. tapo Demokratų Sąjungos „Vardan Lietuvos“ frakcijos nare.Oficialu: Skvernelis su bendražygiais steigia Demokratų partiją „Vardan Lietuvos“. LRT.lt, 2021-10-18.

2022 m. tapo Demokratų Sąjungos „Vardan Lietuvos“ partijos steigėja.

Moka anglų, vokiečių, norvegų kalbas. Pomėgiai: kelionės, teatras.R. Miliūtės biografija (vrk.lt)

 Šaltiniai 

 Jauniausia Seimo narė: reikės įdėti daugiau pastangų, kad būčiau išgirsta

Kategorija:Seimo nariai
Kategorija:Lietuvos visuomenės veikėjai